CELEX: 62014TA0521
Language: bg
Date: 2015-12-16 00:00:00
Title: Дело T-521/14: Решение на Общия съд от 16 декември 2015 г. — Швеция/Комисия (Регламент (ЕС) № 528/2012 — Биоциди — Иск за установяване на неправомерно бездействие — Установяване на научни критерии за определянето на свойствата, нарушаващи функциите на ендокринната система — Неприемане от Комисията на делегирани актове — Задължение за предприемане на действия)

8.2.2016   
            
            
               BG
            
            
               Официален вестник на Европейския съюз
            
            
               C 48/48
            
         Решение на Общия съд от 16 декември 2015 г. — Швеция/Комисия
   (Дело T-521/14) (1)
   
   ((Регламент (ЕС) № 528/2012 - Биоциди - Иск за установяване на неправомерно бездействие - Установяване на научни критерии за определянето на свойствата, нарушаващи функциите на ендокринната система - Неприемане от Комисията на делегирани актове - Задължение за предприемане на действия))
   (2016/C 048/54)
   Език на производството: шведски
   
      Страни
   
   
      Жалбоподател: Кралство Швеция (представители: A. Falk, K. Sparrman и L. Swedenborg)
   
      Ответник: Европейска комисия (представители: D. Kukovec, подпомаган от M. Johansson, адвокат)
   
      Встъпили страни в подкрепа на жалбоподателя: Кралство Дания (представители: C. Thorning и N. Lyshøj), Френска република (представители: D. Colas и S. Ghiandoni), Кралство Нидерландия (представители: първоначално M. Bulterman и M. Noort, впоследствие M. Bulterman и C. Schillemans), Република Финландия (представител: H. Leppo), Европейски парламент (представители: A. Neergaard и P. Schonard) и Съвет на Европейския съюз (представители: M. Moore и A. Norberg)
   
      Предмет
   
   Искане да се установи, че Комисията неправомерно е бездействала като не е приела делегирани актове, отнасящи се до научните критерии за определянето на свойствата, нарушаващи функциите на ендокринната система
   
      Диспозитив
   
   
               1)
            
            
               Европейската комисия не е изпълнила задълженията си по член 5, параграф 3, първа алинея от Регламент (ЕС) № 528/2012 на Европейския парламент и на Съвета от 22 май 2012 година относно предоставянето на пазара и употребата на биоциди, като не е приела делегирани актове които установяват научни критерии за определянето на свойствата, нарушаващи функциите на ендокринната система.
            
         
               2)
            
            
               Осъжда Комисията да понесе, наред с направените от нея съдебни разноски, и тези на Кралство Швеция.
            
         
               3)
            
            
               Кралство Дания, Френската република, Кралство Нидерландия, Република Финландия, Европейският парламент и Съветът на Европейския съюз понасят направените от тях съдебни разноски.
            
         
      (1)  ОВ C 431, 1.12.2014 г.